Καρλόττα του Λουξεμβούργου

Η Καρλόττα (23 Ιανουαρίου 1896 - 9 Ιουλίου 1985) ήταν μεγάλη δούκισσα του Λουξεμβούργου (1919-1964) από τον Οίκο του Νάσσαου. Ήταν δευτερότοκη κόρη του Γουλιέλμου Δ', μεγάλου δούκα του Λουξεμβούργου, και της Μαρίας Άννας των Μπραγκάνσα, κόρης του Μιχαήλ, Βασιλιά της Πορτογαλίας.

Βιογραφία
Η Καρλόττα Αδελγόνδη Ελισάβετ Μαρία Βιλελμίνη γεννήθηκε στο κάστρο Μπεργκ. Όταν η μεγαλύτερη αδελφή της Μαρία Αδελαΐδα, μετά από πολιτικές πιέσεις, παραιτήθηκε το 1919, η Καρλόττα τη διαδέχθηκε. Αν και υπήρχαν επαναστατικές τάσεις, προτίμησε να μην εμπλακεί με τις πολιτικές υποθέσεις, κάτι που είχε κάνει η αδελφή της. Το 1919 έγινε δημοψήφισμα για το νέο Σύνταγμα και το 77,8% ψήφισε τη συνέχιση της μοναρχίας στο Λουξεμβούργο· ωστόσο, το νέο Σύνταγμα περιόριζε αρκετά τις εξουσίες του μεγάλου δούκα. 

Κατά τον Β' Παγκόσμιο Πόλεμο η Καρλόττα εξορίσθηκε στο Λονδίνο κατά τη διάρκεια της Γερμανικής κατοχής της χώρας και έγινε σύμβολο της εθνικής ενότητας.

Οικογένεια
Το 1919 παντρεύτηκε τον εξάδελφό της Φελίξ των Βουρβόνων-Πάρμας. Είχαν τέκνα:
 Ιωάννης 1921-2017 , μεγάλος δούκας του Λουξεμβούργου.
 Ελισάβετ 1922-2011, παντρεύτηκε τον Φραγκίσκο, δούκα του Χόενμπερκ.
 Μαρία Αδελαΐδα 1924-2007, παντρεύτηκε τον Καρλ-Γιόζεφ Χένκελ, κόμη του Ντόννερσμαρκ
 Μαρία Γαβριέλα γενν. , παντρεύτηκε τον Κνουτ-Γιόχαν, κόμη του Χόλσταϊν-Λέντρεμποργκ.
 Κάρολος 1927-1977, πρίγκιπας του Λουξεμβούργου.
 Αλίκη 24 Αυγούστου 1929-11 Φεβρουαρίου 2019, παντρεύτηκε τον Αντώνιο, 13ο πρίγκιπα του Λιν.

Ο Φελίξ ως πρίγκιπας της Πάρμας αποκαλείτο Βασιλική Υψηλότητα, τίτλο που κράτησαν οι απόγονοί τους.

Πηγές
Οίκος Μεγάλου Δούκα του Λουξεμβούργου και Δούκα του Νάσσαου

Υποσημειώσεις

Οίκος του Νάσσαου
Πριγκίπισσες του Νάσσαου-Βάιλμπουργκ
Πριγκίπισσες του Λουξεμβούργου
Αποδέκτες του Τάγματος του Λευκού Αετού (Πολωνία)